Yaji tetz witꞌliqet tuq qaynin twitz te tqatel tmin [tuj te Nin Jay Nabꞌil Qtata Dios] bꞌix nkaꞌyin tuq kyiꞌj kye xjal aj nqex ksiꞌ tuq kytumin.
Ebꞌajpon kyꞌilaꞌj qꞌinon xjal bꞌix kyetz oqex ksiꞌ nim kytumin.
Yaji ax opon jun chꞌi xuj byud bꞌan mebꞌaꞌ tuq.
Oqex tsiꞌ chꞌi kabꞌeꞌ tmin iktzaꞌ twisentab.
Te Jesus aj txik teꞌeꞌji,
ntons tetz etzaj tukꞌleꞌ kye txnaqꞌatz bꞌix oxik tqꞌumaꞌ kyetz ikxjani:
«Wetz oxeꞌl nqꞌumaꞌ etetz bꞌanax,
te aj chꞌi byud mebꞌaꞌni maꞌtx qex tsiꞌ mas nim kywitz kye txqꞌanky.
Kye txqꞌanky ma qex ksiꞌ aꞌox te aj nsobrin tuq te kyetz,
per te ja chꞌi byudni maꞌtx qex tsiꞌ kyaqil aj chimoꞌ tuq titzaꞌ tuj tmebꞌaꞌul,
kyaqil aj bꞌaꞌn tuq tzan token tzan twaꞌan.»